ตัวเลขผู้ติดเชื้อโควิด-19 วันนี้ เพิ่มขึ้น 802 ราย ส่วนใหญ่เป็นการค้นหาเชิงรุกในชุมชน
น.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด-19 วันนี้ เพิ่มขึ้น 802 ราย ผู้ป่วยยืนยันสะสม 17,023 ราย หายป่วยแล้ว 11,396 ราย รักษาตัวอยู่ที่โรงพยาบาล 5,314 ราย ผู้เสียชีวิตสะสมรวม 76 คน ผู้ป่วยยืนยันสะสมรอกใหม่ ตั้งแต่วันที่ 15 ธันวาคม 2563 - 29 มกราคม 2564 จำนวน 12,786 ราย โดยผู้ที่ติดเชื้อเพิ่ม 802 ราย เป็นผู้ป่วยรายใหม่จากระบบเฝ้าระวังและบริการ 89 ราย ,จากการค้นหาเชิงรุกในชุมชน 692 ราย ติดเชื้อจากต่างประเทศ และเข้า state quarantine 21 ราย จากอินเดีย 2 ราย ,เยอรมนี 2 ราย ,บาห์เรน 1 ราย ,สหรัฐอเมริกา 3 ราย ,อินโดนีเซีย 1 ราย ,เอธิโอเปีย 1 ราย ,สวีเดน 1 ราย ,สวิตเซอร์แลนด์ 1 ราย, แอฟริกาใต้ 1 ราย ,เนเธอร์แลนด์ 2 ราย, ซาอุดิอาระเบีย 2 ราย ,สหราชอาณาจักร 1 ราย ,ออสเตรเลีย 1 ราย ,มาเลเซีย 1 ราย ,เมียนมา 1 ราย